Foto: gov.kg 2019 yilning 26 iyul kuni O‘zbekiston Respublikasi tashqi ishlar vaziri Abdulaziz Komilov Xitoy Xalq Respublikasining favqulodda va muxtor elchisi Tszyan Yanni qabul qildi. Tashqi ishlar vazirligi saytida e’lon qilingan xabarda aytilishicha, bo‘lib o‘tgan suhbatda ikki tomonlama munosabatlarning dolzarb masalalari muhokama qilingan. Xususan, ikki davlat hukumat rahbarlari darajasida rejalashtirilgan tashriflar bilan almashishning amaliy jihatlari hamda delegatsiyalarning O‘zbekiston va Xitoyga o‘zaro safarlari jadvali ko‘rib chiqildi, deyiladi ma’lumotda.